open-index/open-wikipedia-markdown huggingface dataset:
Skorpa (Kristiansund)

**Skorpa** er en øy i Kristiansund i Møre og Romsdal. Tidligere trodde man at Skorpa var større enn Innlandet; noe den ikke er. Innlandet er 65 dekar større. Øya er 0,665&nbsp;km² stor, men kun 0,06&nbsp;km² er bebygget areal, slik at resten er nærmest uberørt natur. Bebyggelsen på Skorpa er konsentrert på den delen av øyen som ligger nærmest byen Kristiansund. Navnet Skorpa kommer av røff, grov natur, med få trær og en del åser, fjell og lignende. Det er flere plasser i Norge som har navnet Skorpa. I sørvest har Skorpa veiforbindelse med, Meløya over en steinfylling; som ble anlagt i 1947. Veien går videre over Dunkarsundet til Gomalandet. 
Brua over sundet stod ferdig, i 1939. Den er smal og enveiskjørt. Før denne var det hengebru over sundet.

## Landskap og miljø

Landskapet på Skorpa er myrlendt, med mindre områder av småskog og trær og noen lave åser. Det er rester av gamle enger på tre steder. Øyen har også et naturlig basseng kalt Valan, som ligger imellom flere berg. Vannet i bassenget blir bare byttet ut ved høyvann, dette gjør at vannet får bra temperatur og gjør Valan til en populær badeplass.

Det er noen familienavn som har gått igjen på Skorpa, blant andre Sandvik (eierne av Skorpa) og Visnes (eiere av den gamle og nye Visnesbrygga, som før brannen i 1997 var en klippfiskbrygge, men nå er privat bolig).

## Historie
Tidligere har det vært en rimelig stor minkfarm på øyen, den kan man finne rester av i dag. Det har også blitt drevet jordbruk på øyen. Den siste gården ble lagt ned på slutten av 1980-tallet, men låven sto helt til 2005. Det er også funnet spor av det som skal ha vært et steinhus der de laget tran.

## Aktuelt i dag
Store deler av øya ble i 2007 lagt ut for salg angivelig for 20,2 millioner norske kroner. Kristiansundsfirmaene Lønnheim Eiendom og KBBL Prosjekt og Plan kjøpte øya. 

I oktober 2012 ble reguleringsplanen for Skorpa vedtatt i Kristiansund bystyre.

Reguleringen gir adgang til å bygge 370 boliger på den ene siden av øya.  2/3 av øya skal bevares som et friluftsområde og det er stilt strenge krav til utnyttelse og høyder for den kommende bebyggelsen. I utbyggingsavtalen som utbyggerne har med kommunen forutsettes at det bygges to nye broer til Meløya og Skorpa og at vei, vann og øvrig infrastruktur bygges ut i takt med boligutviklingen.  Det er forventet at arbeidene med bro og vei starter i 2014 og boligbygging tidlig i 2015.

De første tomtene legges ut for salg høsten 2013.

## Referanser
Jürgen Reil

**Jürgen «Ventor» Reil** (født 26. juni 1966) er en tysk trommeslager. 

Han dannet thrash metal-bandet Tyrant i 1982 som senere skiftet navn til Kreator. Reil og Mille Petrozza er i dag de eneste opprinnelige medlemmene i Kreator som fortsatt er med i bandet, selv om Reil har sluttet i bandet to ganger av personlige årsaker. Han har vært med på alle Kreator sine album, utenom *[[Cause For Conflict]]* fra 1995.

Reil er en veldig erfaren trommeslager som mestrer doble basspedaler godt. Han spilte inn bakgrunnsvokal på noe av Kreators eldre materiale og er fortsatt ekstravokalist live.

## Referanser


## Eksterne lenker
* 
*
Faraos sigarer

***Faraos sigarer*** (orig. *Les Cigares du pharaon*) er et tegneseriealbum i serien *[[Tintin|Tintins]] opplevelser, s*krevet og illustrert av den belgiske tegneseriekunstneren Hergé. Det er det fjerde Tintin-albumet i serien, og ble opprinnelig publisert i *[[Le Petit Vingtième]]*, barnebilaget til den belgiske avisen *Le Vingtième Siècle*, mellom desember 1932 og august 1934. Historien ble publisert som album i sort-hvitt i 1934, og i en nytegnet fargeversjon på 62 sider i 1955. Historien utkom i albumformat på norsk for første gang i 1978, og har senere bli utgitt på nytt ved flere anledninger, for eksempel som egen utgave i Seriesamlerklubben.

I *Faraos sigarer* reiser Tintin og Terry til Nord-Afrika, angivelig Egypt, men landskapet og arkitekturen kan minne om Marokko. Middelhavet og Midtøsten er også områder som er viktige i historien.  Den unge reporteren Tintin havner i kamp mot en bande opiumsmuglere, samtidig som han må komme seg unna Dupontene som tror det er Tintin som har smuglet narkotika. Historien gir også en skildring av krigen(e) i Midtøsten. Det påfølgende albumet *[[Den blå lotus]]*, som hører til samme historie, foregår i Kina.

## Referanser
Georgetown (Washington D.C.)

**Georgetown** er en bydel i USAs  hovedstad Washington D.C. og ligger ved elven Potomac, vest for sentrum. 

Georgetown ble grunnlagt som en egen by i 1751 (den eldste europeiske bosetning der går tilbake til 1696). Således er Georgetown eldre enn det egentlige  Washington. Den er fremdeles noe av en «by i byen», med et forretningssentrum fra kolonitiden med bolighus, butikker, restauranter og kunstgallerier i opprinnelig eller etterlignet gammel stil. Georgetown er et av hovedstadens mest eksklusive boområder. 

Georgetown var tidigere en egen kommune, men ble slått sammen med Washington i to omganger (1871 og 1895), slik at District of Columbia deretter bare har omfattet én bykommune.

Det jesuitt-drevne universitetet Georgetown University ligger i bydelen.

## Referanser


## Eksterne lenker
*
Anacostia (Washington D.C.)

**Anacostia** er en historisk bydel i Washington D.C. i USA. Den utgjør det mest kjente nabolaget i Washingtons sørøst-kvadrant, og ligger øst for Anacostiaelven, som den har sitt navn fra. Siden 1990-årene er det blitt mer og mer vanlig i nyhetsmediene og på folkemunne å benytte navnet Anacostia om hele den delen av Washington som ligger øst for elven.  

Området har over 90 prosent afroamerikansk befolkning, og har rykte på seg for å være kriminelt belastet.

## Referanser
Beleiringen av Fredriksten festning

**Beleiringen av Fredriksten festning** var et av de svenske forsøkene på å erobre Norge under den store nordiske krig. Sveriges konge Carl XII og hans hær angrep Fredriksten festning i Fredrikshald (Halden). Beleiringen varte fra den 20. november til den 14. desember 1718. 

## Tidligere angrep
Fredriksten festning var et viktig militært støttepunkt som grensefestning mellom Norge og Sverige. Svenskene forsøkte å erobre festningen også to år tidligere, men mislyktes.

## Beleiringen i 1718
Høsten 1718 kom svenskene tilbake for å innta festningen. Kong Karl XII ankom med den svenske hær, med cirka 35&nbsp;000 mann til Fredrikshald. Med seg hadde Karl XII den franske beleiringseksperten Philippe Maigret. Senere kom også Carl Gustaf Rehnskiöld, frigitt etter russisk fangenskap. Festningen hadde en styrke på 1400–1800 mann, som visste at veien ville stå åpen til Christiania dersom festningen skulle falle.

Soldatene beleiret den med kanoner og gravde løpegraver rundt festningen. Om kvelden den  ble kong Carl XII truffet av en geværkule over høyre øye med utgangssår gjennom venstre tinning, et umiddelbart drepende skudd. 

Det er mange teorier om hvem som drepte kongen. En av dem går ut på at han ble drept av sine egne soldater, men det er ikke funnet bevis for noen konspirasjon mot kongen. Mest sannsynlig ble han truffet av en norsk kule som ble avfyrt fra festningen.

Etter kongens død og det maktvakuum som oppstod, ble beleiringen hevet av det hastig innkalte krigsrådet, og svenskene trakk seg tilbake. 

Retretten ble innledet den 14. desember. Den gikk hastig for seg - overmåte forhastet og ukoordinert, slik at soldatene verken hadde klare marsjruter eller forpleining på veien. De siste ukenes vedvarende regn var nå avløst av snø, og det ble meget kaldt. Under retretten omkom flere svensker av hunger og kulde. Den svenske garde talte ved felttogets begynnelse 2500 mann, men i januar 1719 hadde den bare 500 manns styrke igjen.

## Følger i Sverige
Etter Karl XIIs død ble hans søster Ulrika Eleonora valgt til svensk dronning den 23. januar 1719, og kronet 17. mars i Uppsala. Med hennes tronbestigelse fulgte det imidlertid en regjeringsreform som overførte maktens sentrum til Riksdagen. Den 29. februar 1720 takket Ulrika Eleonore av til fordel for som sin ektemann, Fredrik I, som ble den eneste hessiske tysker på den svenske trone. Det var knyttet den betingelse til hennes avgang: Dersom mannen skulle dø før henne, skulle hun igjen bestige tronen.

## Litteratur
* Anders Fryxell: *Lebensgeschichte Karl des Zwölften, Königs von Schweden* Band 2, Braunschweig 1861
* Knut Lundblad, Georg Friedrich Jenssen-Tusch: *Geschichte Karl des Zwölften, Königs von Schweden*, Band 2, Hamburg 1835

## Referanser


## Eksterne lenker
* De svenske invasjonene av Norge i 1716 og 1718, artikkel hos Norgeshistorie.no
* Norge i den store nordiske krig, artikkel hos Norgeshistorie.no
* Fredriksten festning, artikkel hos Store norske leksikon
Barry Farm

**Barry Farm** er en lite nabolag i det sørøstre Washington D.C.. Det er muligens den eldste overveiende afroafrikanske bydelen i den amerikanske hovedstaden. Den er i dag (2007) preget av kriminalitet, fattigdom og forfall. 

Barry Farm ligger øst for elven Anacostia. 

Navnet Barry Farm kommer av at Freedman's Bureau kjøpte området i 1867 fra landeieren James Barry. Det ble utparsellert til tidligere negerslaver.  Den moderne bydelen utgjør bare en liten del av det området som ble kjøpt og som alt sammen var kjent som Barry Farm.
Fernet Branca

**Fernet Branca** er et bittert brennevin av typen Fernet som inneholder i alt 27 urter. Oppskriften er en hemmelighet og ble oppfunnet av Bernadido Branca i 1845 i Milano som en medisin. Hun tok senere navnet Branca gjennom giftemål og som også ga navnet til brennevinet. 

Den blir vanligvis servert som en digestif etter et måltid. Mange turister inntar et lite glass daglig i den tro at den forebygger eller demper Faraos forbannelse.

Drinken er veldig populær i Argentina, og blir ofte feilaktig tatt for å være nasjonaldrinken. Vanligvis blir Fernet Branca drukket i selskap med andre.

Adolf Hitlers livvakt har fortalt at Hitler drakk et glass med Fernet Branca før han holdt taler.

## Eksterne lenker
*
Chris Dodd

**Christopher John «Chris» Dodd** (født 27. mai 1944 i Willimantic i Connecticut) er en amerikansk lobbyist og tidligere demokratisk politiker. Han var medlem av Representantenes hus for Connecticuts 2. distrikt 1975–1981 og senator fra Connecticut 1981–2011. Fra 2011 er han administrerende direktør og sjeflobbyist i Motion Picture Association of America (MPAA).
 
Chris Dodd har irsk-amerikansk bakgrunn, og er katolikk. Hans foreldre var senator Thomas J. Dodd og Grace Murphy Dodd. Hans bror, Thomas J. Dodd jr., er professor emeritus ved School of Foreign Service ved Georgetown University, og har vært amerikansk ambassadør til Uruguay og Costa Rica under president Bill Clinton.

Chris Dodd begynte på den jesuittdrevne gutteskolen Georgetown Preparatory School i Bethesda i Maryland, og fortsatte ved Providence College, der han fikk bachelorgrad i engelsk litteratur i 1966. Etter to år i Fredskorpset i Den dominikanske republikk begynte han ved University of Louisville, og fullførte sin kandidatutdannelse i rettsvitenskap i 1972. Året etter fikk han advokatbevilling, og åpnet privatpraksis i New London i Connecticut. Han giftet seg i 1970 med Susan Mooney, men de ble skilt i 1982. Dodd giftet seg i 1999 med Jackie Marie Clegg, som han har to døtre med, og er også gudfar til Christy Carlson Romano.

Dodd var medlem av Representantenes hus for Connecticuts 2. distrikt 1975–1981 og Senatet 1981–2011, og hadde etterhvert en fremskutt posisjon i Det demokratiske parti. Han stilte som kandidat i Det demokratiske partis primærvalg foran presidentvalget i 2008. Dodd trakk seg den 3. januar 2008 etter sitt dårlige resultat under primærvalget i Iowa, der han vant oppslutning fra under én prosent av nominasjonskretsene. Dodd kunngjorde den 5. januar 2010 at han ikke stilte til gjenvalg til Kongressen samme år.

## Referanser


## Eksterne lenker
*
Mike Gravel

**Maurice Robert «Mike» Gravel** (født 13. mai 1930 i Springfield i Massachusetts i USA, død 26. juni 2021 i Seaside i California) var en amerikansk politiker og senator fra Alaska for to valgperioder, fra 1969 til 1981. Han tilhørte Demokratene, og var kandidat til det amerikanske presidentvalget for 2008. 

Gravel kom fra fransk-kanadisk familiebakgrunn; ble oppdratt som katolikk men praktiserer ikke lenger. Gravel gikk inn i den amerikanske hær i 1951 og tjenestegjorde i dens kontraspionasje til 1954. Så studerte han økonomi ved Columbia University.

Gravel er kjent for å ha offentliggjort topphemmelige dokumenter fra Vietnamkrigen i den hensikt å avskaffe den allmene verneplikten.

## Referanser


## Eksterne lenker
* 
* 
*
Dennis Kucinich

**Dennis John Kucinich** (født 8. oktober 1946 i Cleveland i Ohio i USA) er demokratisk kongressmann for det 10. distrikt i Ohio. Han kunngjorde den 11. desember 2006 at han var presidentkandidat for valgene i 2008, men liten oppslutning gjorde at han trakk seg som kandidat 24. januar 2008. Han blir regnet for å tilhøre venstrefløyen i sitt parti.

## Biografi

På farssiden er hans bakgrunn kroatisk, på morssiden irsk-amerikansk. Han ble oppdratt som katolikk, og var den eldste av syv barn. Faren, Frank, var lastebilsjåfør, og moren Virginia var hjemmeværende husmor. I 1973 fullførte han sin utdannelse ved *Case Western Reserve University*. Etter to skilsmisser ble han i 2005 gift med britiske Elizabeth Harper. Han har én datter fra tidligere ekteskap.

I årene 1977 til 1979 var Kucinich borgermester i Cleveland, noe som ble en turbulent periode hvor han overlevde et tilbakekallingsvalg. Bakgrunnen var at han sparket politisjefen Richard Hongisto direkte på lokalt TV etter at de hadde hatt et konfliktfylt forhold i de fire måneden Hongisto hadde vært der. Kucinich lyktes også å hindre at det kommunale elektrisitetsselskapet ble solgt til private, før han ble slått av republikaneren George Voinovich da han søkte gjenvalg.

Fra januar 1995 til januar 1997 var han innvalgt i Ohios delstatsparlament. Han satt i Representantenes hus, hvor han representerte statens tiende distrikt, fra januar 1997 til januar 2013.

I 2018 kunngjorde at han stiller som kandidat til guvernørstillingen i delstaten ved valget i november samme år.

Han ble i 2003 tildelt Gandhi Peace Award. Han har vært aktiv på nyhetsmediet The Real News.

## Referanser


## Eksterne lenker
* 
* 
* 
* 
* Official Presidential campaign website
* Official Congressional campaign website 
* Campaigns Wikia – Dennis Kucinich 
* The Peace Alliance
* Official House website
Tom Vilsack

**Thomas James Vilsack** (født 13. desember 1950 i Pittsburgh i Pennsylvania) er en amerikansk politiker. Han er fra 2021 USAs landbruksminister under president Joe Biden. Han var også landbruksminister under president Barack Obama fra 2009 til 2017. Han tilhører Det demokratiske parti.

Tom Vilsack var guvernør i Iowa fra 1999 til 2007. Han var tidlig ute med å erklære sitt kandidatur i demokratenes nominasjon foran presidentvalget i 2008, men valgkamporganisasjonen gikk raskt tom for penger. Vilsack ble senere blant lederne for Hillary Clintons valgkamporganisasjon. Clinton stod mellom å velge enten Vilsack eller Tim Kaine som sin visepresidentkandidat ved presidentvalget i 2016, men valgte Kaine.

Han ble satt bort til et katolsk barnehjem rett etter fødselen. Som spedbarn ble han adoptert av Bud og Dolly Vilsack. Adoptivfaren var eiendomsmegler og forsikringsagent, adoptivmoren hjemmeværende husmor. Han tok juridisk eksamen ved Albany Law School i New York i 1975. Han og hans kone Christine Bell flyttet så til hennes hjemby Mount Pleasant i Iowa, og der begynte han å arbeide for sin svigerfars advokatfirma.

## Referanser
Capitol Hill

:*Capitol Hill er også kallenavnet til den amerikanske kongressen eller selve kongressbygningen, se [[Kongressen (USA)]].* 

**Capitol Hill** er det største historiske boligområde i Washington D.C.. Området strekker seg østover fra bakenfor kongressbygningen langs brede avenyer. 

Bydelen ligger på et høydedrag som stiger opp nokså distinkt noe vest for kongressbygningen. Det flater ut til et platå som bare meget slakt heller ned mot Anacostiaelven lenger øst. Tidligere het høyden **Jenkins Hill** eller **Jenkins Heights**, og det var på dens høyeste punkt at  Pierre L'Enfant valgte å situere "Congress House," på et sted som L'Enfant karakteriserte som «en pidestall som venter på en superstruktur». 

Bydelen ligger overskrevs over to av byens kvadranter, sørøst og nordøst. 

Området oppstod som bydel mellom 1799 og 1810, med den føderale regjering som fremste arbeidsgiver. Under den første tiden av De forente staters historie var det ikke mange kongressmenn som skaffet seg egne hjem i hovedstaden; de foretrakk å bo i bedre *boarding houses* bak kongressbygningen, i bydelen Capitol Hill, i gangavstand fra sitt arbeidsted. 

Bydelen vokste med anlegget av et flåteverft ved Anacostiaelven, og senere ble det også anlagt barakker for marinesoldater i bydelen, til forsvar både for kongressen og Det hvite hus som begge deler var innen nær marsjavstand. Under den amerikanske borgerkrig ble det mer bygging, blant annet av hospitaler. Boligbygging fortsatte frem til 1880-årene, og da begynte også området å bli segregert etter inntekt og rase. 

Capitol Hill var blant de første boligområder i byen som fikk elektrisitet, innlagt vann og avløpsrør. I 1976 ga man området landemerkestatus, *Capitol Hill Historic District*. 

## Eksterne lenker
* Capitol Hill Historic District 
* Capitol Hill at Cultural Tourism DC
* Stilistisk variasjon på Capitol Hill
Adams Morgan

**Adams Morgan** er et kulturelt svært sammensatt område i den nordvestre del av Washington D.C. i USA. Det har sitt sentrum ved krysset 18th Street NW og Columbia Road NW.  Adams Morgan anses som sentrum for Washingtons latinamerikanske befolkningssegment. Det er en av byens tettest befolkede deler. 

## Eksterne lenker
* 

* Adams Morgan Community Association
* Kalorama Citizens Association
* Adams Morgan at Cultural Tourism DC
* Adams Morgan Main Street group 
* Advisory Neighborhood Commission 1C
* AdamsMorgan.net
* Adams Morgan Day Photos
* Adams Morgan Photos
John H. Cox

**John Herman Cox** (født 15. juli 1955 i Chicago i Illinois i USA) er en amerikansk forretningsmann og radioprogramleder. Den 9. mars 2006 erklærte han seg som republikansk presidentkandidat for valgene i 2008. 

I 1981 grunnla John H. Cox et advokatfirma som spesialiserte seg innen forretningsrett og skatteplanleging. I tillegg grunnla han i 1985 et selskap for investeringsrådgivning og skatteplanlegging, og i 1995 et eiendomsfirme som spesialiserte seg i utleieleiligheter. 

## Eksterne lenker
* 
*
Fylkesvei 6470

**Fylkesvei 6470** (**Fv6470**) går mellom Sula og Nord-Dyrøy i Frøya. Veiens lengde er 3,4&nbsp;km (utenom fergestrekningen).

Før Trøndelag fylke ble opprettet 1. januar 2018 hadde veien betegnelsen Fylkesvei 437 (Sør-Trøndelag).

## Kommuner og knutepunkter

*Sula
* Sula kapell

* Ferge fra Sula ferjekai, Lomsøya (se artikkel om fergesambandet)
* via Bogøyvær
* via  Mausundvær
* til Seterholmen, Norddyrøya

## Referanser


## Eksterne lenker
* Vegvesenets vegkart 
* 
*
Harald Løbak

**Harald Johan Løbak** (1904–1985) var en norsk politiker (Ap) fra Trysil. Han var landbruksminister 1956–60, stortingsrepresentant 1945-1973, og ordfører 1938-55.

Løbak satt i Trysil kommunestyre fra 1928 til 1955, med unntak av årene 1940&ndash;1945. Han var ordfører i Trysil 1938-1940 og 1945-1956. Han hadde bakgrunn som småbruker, skogsarbeider og journalist. På Stortinget var han også leder av avholdskomitéen. 
## I stortinget og regjeringen
Løbak ble først valgt inn på Stortinget i 1945, som representant fra Hedmark Arbeiderparti. Løbak satt på Stortinget frem til 1973, med et avbrudd i perioden 1956&ndash;1960, da han var statsråd i landbruksdepartementet. Løbak var leder i Hedmark Arbeiderparti fra 1952 til 1968. Han var også aktiv i Arbeidernes ungdomsfylking og satt 6 år i organisasjonens landsstyre.

Han ble ikke regnet som like opptatt av småbrukere som sin forgjenger Olav Meisdalshagen, og omgjorde proposisjonen hans fra 1956 om å beholde Sem småbrukslærerskole i Asker. I stedet ble skolen nedlagt,Jon Helge Lesjø: ''Innlandets politiske landskap 1921-2021'' (s. 145) enda den langt på vei dannet motstykke til Norges landbrukshøyskole i Ås, som la vekt på drift av større landbrukseiendommer.

Slik fulgte Løbak rasjonaliseringskomiteens linje som skapte splid innad i Ap. Nedleggelsen av Sem småbrukslærerskole fikk likevel flertall i Stortinget og ble gjennomført i 1963, selv om Thorstein Treholt fikk støtte til å beholde skolen fra en tredjedel av Ap-gruppen og ikke minst Jon Leirfall fra Sp.Jon Helge Lesjø: ''Innlandets politiske landskap 1921-2021'' (s. 205-06) 

Tidlig i 1959 fikk daværende justisminister Jens Haugland henvendelser fra Haakon Lie og statsminister Gerhardsen om at Løbak burde skiftes ut. Før påske 1959 tok politiet kontakt fordi de ble nødt til å avskilte Løbaks bil, om han fortsatt nektet å betale skatt og avgifter. Da gikk Gerhardsen selv til Løbak, som betalte samme dagen. Det var likevel enighet om at han måtte skiftes ut ved første anledning;Jens Haugland: *Dagbok frå Kongens råd*, Samlaget, Oslo 1986, ISBN 82-521-2639-1 (s. 70) men først i april 1960 overtok Einar Wøhni som landbruksminister. Løbak gikk motvillig av, men Gerhardsen stod fast på at når Kolbjørn Varmann gikk av som samferdselsminister, måtte det skaffes en annen statsråd nordfra, og det var få å velge mellom.Jens Haugland: *Dagbok frå Kongens råd* (s. 96) Løbak døde 6. februar 1985.

## Se også
* Liste over ordførere i Trysil
* Norges landbruksminister

## Referanser


## Eksterne lenker
*
Wilhelm von Bezold

**Johann Friedrich Wilhelm von Bezold** (1837–1907) var en tysk fysiker og meteorolog. Hans hovedinteresse innen meteorologien var atmosfærefysikk, og han var en av de første forskerne på atmosfærisk termodynamikk. Han beskrev blant annet adiabatiske prosesser, altså hvordan luft hever seg opp, utvider seg, kjøles ned og kondenserer til regn.

Johann von Bezold er gravlagt på Südwestkirchhof Stahnsdorf i Brandenburg.

## Referanser
Fylkesvei 6440

**Fylkesvei 6440 (Fv6440)** går mellom Nordvik og Sandstad i Hitra.

Før Sandstad ferjeleie ble flyttet til Jøsnøya 1984 var Kaiveien og Sandstadveien del av riksvei 714.

Før Trøndelag fylke ble opprettet 1. januar 2018 hadde veien betegnelsen fylkesvei 341 (Sør-Trøndelag).

## Kommuner og knutepunkter

## Referanser


## Eksterne lenker
* Vegvesenets vegkart 
*
ANS

**ANS** er vanligvis brukt som forkortelsen for ansvarlig selskap, men kan også blant annet vise til følgende:

* Armée Nationale Sihanoukiste, den tidligere væpnete grenen i det kambodsjanske partiet FUNCINPEC.
* IATA-koden til Andahuaylas lufthavn i Peru.
Kristian Fjeld

**Kristian Fjeld** (1887–1976) var en norsk Ap-politiker fra Stange. Han var stortingsrepresentant fra Hedmark i fire perioder 1945–1961, landbruksminister 1945–1951 og ordfører i Stange 1926–1941 og 1945.

Fjeld satt i kommunestyret i Stange i 25 år, fra 1916 til 1941. Fra 1926 til 1941 var han ordfører. I 1927 ble kommunen satt under offentlig administrasjon på grunn av høy gjeld. Han var medlem av Hedmark fylkesting fra 1925 til 1941 (formann 1934–1937), i tillegg til en kort periode i 1945. 

NS-lensmannen i Stange sørget sammen med NS-lagføreren i Stange for at Kristian Fjeld ble satt opp på liste over personer som på en eller annen måte hadde gjort seg negativt bemerket i hos NS, såkalt «jøssingliste». Fjeld ble av nazistene ansett for å være *«et farlig medlem av den bolsjevikkommunistiske leir innen folket»* og i august 1942 ble han ble arrestert av tyskerne og satt på Grini fangeleir til april 1945. I anledning hans 70-årsdag hyllet Oppland Arbeiderblad ham for hans forhold til okkupasjonsmakten slik: «Som seg hør og bør av en anstendig ordfører, ble han av tyskerne avskjediget og fratatt alle tillitsverv i 1940, og en stund senere befant han seg på Grini, hvor han ble sittende helt til slutt, kjent og respektert over hele leiren.»

Kristian Fjeld ble valgt inn på Stortinget i 1945, og møtte som representant frem til 1961. Fra 5. november 1945 til 19. november 1951 var han statsråd i Landbruksdepartementet.

I 1962 ble Kristian Fjeld utnevnt til Kommandør av St. Olavs Orden.

## Referanser


## Eksterne lenker
*
Harefossen

**Harefossen** (nordsamisk: *Njoammelcaskkas*, ) er et tidligere fossefall i Pasvikelva. Fossefallet forsvant i forbindelse med byggingen av demningen ved Boris Gleb. Før reguleringen av elva var Harefossen kjent som en god fiskeplass for laksefiskere.

## Eksterne lenker
* harefossen.no – hjemmesiden til Harefossfestivalen
Einar Iversen (musiker)

**Einar «Pastor'n» Iversen** (født 27. juli 1930 i Mandal, død 3. april 2019) var en norsk jazzmusiker (piano) og komponist. 

## Liv og virke
### Bakgrunn
Han var sønn av en pastor og vokste opp  i Oslo der han spilte i skolekospset til Katedralskolen, og studerte klassisk klaver under Inge Rolf Ringnes, Artur Schnabel og Finn Mortensen. 

### Musiker
Etter et år som sjømann og militærtjeneste i Tysklandsbrigaden etablerte han seg raskt i jazzmiljøet (1949), og spilte med Cecil Aagard. Han ble profesjonell muisiker i 1952, platedebuterte med Rowland Greenbergs orkester (1953), og ble tildelt norsk jazz´ høyeste utmerkelse Buddyprisen i 1958.

Han spilte på en rekke teatre, med Dizzy Gillespie på Birdland 1952), på amerikabåten med Anthony Ortega (1954) og Modern Jazz Quartet (1955)

Fra 1957 til 1960 var han med i Åge Kjelstrups danseorkester på Humlen Restaurant i Oslo, hvorfra også utgikk Mikkel Flagstads kvartett, som han også spilte i. Han spilte inn for NRK og gav konserter med Karin Krog og Lucky Thompson.

Iversen var fast huspianist på Metropol Jazz Club, der han spilte med musikere som Dexter Gordon (1962), Coleman Hawkins (1963) og Johnny Griffin (1964). Han samarbeidet også med svenske Putte Wickman og Monica Zetterlund, samt Povel Ramel-turné (1978).  I Norge medvirket han på en rekke utgivelser med Bjarne Nerem, Egil Johansen, Totti Bergh, Nora Brockstedt og Ditlef Eckhoff.

Han ledet «E. I. Trio» med Tor Hauge på bass og Jon Christensen på trommer.  Den ga ut landets første jazztrioinnspilling, *Me and my piano* (1967, Ponca Jazz Records 2005), inneholdende standardlåter.  Selv ga han på Gemini Records ut *Jazz på norsk* (1990), *Who can I turn to* (1991), *Portrait of a norwegian jazz artist – Einar Iversen* (2001).  Med Tine Asmundsen på bass og Svein Christiansen på trommer utkom *Seaview* (Hazel Records, 2001).

Iversens nyere komposisjoner er utgitt i *Twelve compositions* (Norsk jazzforlag, 2005).
Han var ridder av 1. klasse av St. Olavs Orden og vant Gammleng-prisen i klassen veteran i 1997.

## Referanser


## Litteratur
* Hilde Brunsvik: *Einar Pastor'n Iversen.* Aschehoug. Oslo 2010, ISBN 978-82-03-19810-6.

## Eksterne lenker
* Biografi i Jazzbasen
* Diskografi i Jazzbasen
Kali Yuga

**Kalī Yuga** (Devanāgarī: कली युग) (*Kalis tidsalder*, også kjent som mørkets tidsalder) er – ifølge hinduistiske skrifter – én av de fire utviklingsfasene verden går gjennom som en del av Yugas-syklusen, De andre tidsaldrene kalles Dwapara Yuga, Treta Yuga og Satya Yuga. Ifølge *[[Surya Siddhanta]]*, en astronomisk avhandling som er utgangspunktet for alle Hindu- og buddhist-kalendere, begynte tidsalderen Kali Yuga ved midnatt (00:00) den 23. januar 3102 f.Kr. i den gregorianske kalender. Samme tidspunkt anses også av mange hinduer for å være da Krishna forlot sitt legeme. 

Kali Yuga oppfattes vanligvis å skulle vare i 432 000 år.

De fleste tolkere av hindu-skrifter mener verden for tiden befinner seg i Kali Yuga. Noen mener også at vi er i starten på Dwapara Yuga. Hinduer tror at den menneskelige siviliasjonen gjennomgår en åndelig degenerering i løpet av Kali Yuga. Derfor omtales den også som mørkets tidsalder.
Lise Karlsen

**Lise Wenche Karlsen**, f. Andresen, (født 1943) grunnla sammen med sin mann Ludvig Karlsen, i 1983 Stiftelsen Pinsevennenes Evangeliesenter. Lise Karlsen var i mange år daglig leder (direktør) for Evangeliesentert etter sin manns død i 2004. Hun er en kristen predikant innen Pinsebevegelsen.

Stiftelsen Pinsevennenes Evangeliesenter er Norges største hjelpetiltak for russkadde og har senter flere steder i Norge. Hovedkontoret ligger i Moss. Ved Halden ligger det største senteret, Østerbo Evangeliesenter.

Lise Karlsen vokste opp i Oslo. Faren, Håkon Kristian Frederik Andresen, var fengselsbetjent, og hennes mor, Edith Marie, arbeidet både som modell og frisør i hovedstaden. Hun giftet seg i 1965 med Ludvig Karlsen, og sammen fikk de fire barn. Deres datter Monike Edith Karlsen-Vigardt er i dag administrerende leder av Evangeliesenteret.

Karlsen har tidligere sittet i Oslo bystyre for KrF og var i perioden 2005-09 fjerde vararepresentant for KrF Oslo til Stortinget.

## Priser
For sitt arbeid for personer med skadelig bruk av rusmidler, de svakeste i samfunnet, har Lise Karlsen fått flere priser:

* 1999 – Bibelprisen sammen med sin mann Ludvig Karlsen
* 2002 – Nicky Cruz' ærespris
* 2002 – Petter Dass-prisen sammen med sin mann Ludvig Karlsen
* 2005 – Årets Jesuskvinne
* 2006 – Nasjonalforeningens folkehelsepris
* 2009 – John I. Alvheims ærespris

## Referanser


## Eksterne lenker
* evangeliesenteret.no
Bara no Seidou (2007)

***Bara no Seidou*** er en spesialutgave fra den japanske gruppa Malice Mizer for det europeiske markedet, og det finnes bare 1999 eksemplarer. I tillegg til selve CD-en, inneholder denne utgaven også en DVD, en plakat, en inbundet «bok» og et hefte med tekster og bilder på tilsammen 56 sider.

## Sporliste
#«Bara ni Irodorareta Akui to Higeki no Makuake» (薔薇に彩られた悪意と悲劇の幕開け)
#«Seinaru Toki Eien no Inori» (聖なる刻 永遠の祈り)
#«Kyomu no Naka de no Yuugi» (虚無の中での遊戯)
#«Kagami no Butou Genwaku no Yoru» (鏡の舞踏 幻惑の夜)
#«Mayonaka ni Kawashita Yakusoku» (真夜中に交わした約束)
#«Chinurareta Kajitsu» (血塗られた果実)
#«Chika Suimyaku no Meiro» (地下水脈の迷路)
#«Hakai no Hate» (破誡の果て)
#«Shiroi Hada ni Kuruu Ai to Kanashimi no Rondo» (白い肌に狂う愛と哀しみの輪舞)
#«Saikai no Chi to Bara» (再会の血と薔薇)

## DVD
#«Saikai no Chi to Bara» (再会の血と薔薇)
#«Kyomu no Naka de no Yuugi» (虚無の中での遊戯)
#«Shiroi Hada ni Kuruu Ai to Kanashimi no Rondo» (白い肌に狂う愛と哀しみの輪舞)
#«Gardenia» 
#«Beast of Blood» 
#«Garnet ~Kindan no Sono he~» (Garnet～禁断の園へ～) 
#«Beast of Blood» (live) 

## Referanser


## Eksterne lenker
Alf Engen

**Alf Engen** (født 15. mai 1909 i Mjøndalen i Buskerud, død 20. juli 1997) var en norskamerikansk skihopper, alpinist skiinstruktør og skiskole-eier. 

Han hadde to yngre brødre: Sverre (1911–2001) og Corey (1916–2006), begge disse var også dyktige skiløpere. Alf satte flere verdensrekorder i skihopp på 1930-tallet. 

Han var født i Mjøndalen i Buskerud, som eldste sønn av Trond og Martha Oen Engen. Hans far var også skiløper, så det var naturlig for Alf å begynne med ski. Etter at hans far døde av spanskesyken i 1918, da Alf var 9 år, flyttet moren brødrene til Steinberg. I 1929, da han var 20 år, emigrerte Alf og Sverre til USA. De bosatte seg først i Chicago, deretter Salt Lake City (1931). Deres mor, som da var enke, flyttet over i 1933, sammen med deres yngste bror, Corey. 

Alf Engen opparbeidet seg raskt et omdømme som en skiløper i verdensklasse. Han var skihopper da han kom til USA, men lærte seg raskt å mestre alpint også. Han krediteres for å ha utviklet teknikken med kjøring på «puddersnø», en teknikk han finpusset i *Alta Ski Area* like øst for Salt Lake City. De neste årene vant han mange amerikanske og internasjonale titler. Han var med og etablere skiskolen ved Alta Ski Area, og hjalp til med etableringen av 30 andre skiskoler i vestlige USA. De tre Engen-brødrene var viktige for å gjøre skisporten populær i vestlige USA, særlig Utah og Idaho. Alfs sønn, Alan, har videreført familietradisjonen i Alta Ski Resort. 

Alf Engen døde i 1997, i en alder av 88 år. Hans to yngre brødre levde begge til de var 90.

## Referanser


## Eksterne lenker
* Alf Engen Ski Museum (Park City, Utah) 
* Alf Engen Scrapbooks, University of Utah
* Alta Historical Society – Early history of Alta
L’Alfàs del Pi

**L'Alfàs del Pi** (offisielt navn på katalansk; på spansk: *Alfaz del Pi*) er en kommune og en by på Costa Blanca-kysten i Spania. Den ligger i provinsen Alicante i regionen Comunitat Valenciana, og strekker seg fra Albirstranden i nord til Sierra Helada og Benidorm i sør. 

## Mange nasjonaliteter
Folk fra over 100 nasjoner har bosatt seg i kommunen, som er registrert med i overkant av 20&nbsp;000 innbyggere. Av nærmere 10&nbsp;000 utlendinger i kommunen er om lag 5000 nordmenn. Av disse hadde 2500 registrert seg som velgere i kommunevalget der i 2007. 

I L'Alfàs del Pi ligger Den norske skole Costa Blanca, spansk grunnskole og videregående skole, norsk sjømannskirke. Norges største helseforetak i utlandet, Alfaz Oasis, tidligere Reuma-Sol Senter, eid av Norsk Revmatikerforbund, ligger i L'Alfàs del Pi. Andre store folkegrupper i kommunen er briter, nederlendere og belgiere.

## Referanser


## Eksterne lenker
* 
* Sjømannskirken i Albir-Villajoyosa
* Den norske skole Costa Blanca
* Reuma-Sol
Erik Charell

**Erik Charell**, egentlig *Erich Karl Löwenberg*, (1894–1974) var en tysk regissør og skuespiller. Han var intendant for Großes Schauspielhaus i Berlin.

Erik Charell var utdannet danser og viste talent som skuespiller i stumfilmer. I begynnelsen av 1920-årene grunnla han Charell-balletten og dro på  vellykkede turnéer med den i Ungarn og Sveits. Deretter overtok han Großes Schauspielhaus i Berlin etter Max Reinhardt og gjorde det til et internasjonalt berømt revyteater.

## Filmografi som regissør
* 1931 *[[Kongressen danser]]* med Lilian Harvey, Willy Fritsch, Lil Dagover, musikk av Werner Richard Heymann
* 1934 *Caravan* med Charles Boyer og Loretta Young, musikk av Werner Richard Heymann

## Referanser


## Eksterne lenker
*
Boganiidae

* *[[Afroboganium]]*
* *[[Athertonium]]*
* *[[Boganium]]*
* *[[Paracucujus]]*
* *[[Metacucujus]]*

**Boganiidae** er en artsfattig, men gammel familie av biller som i dag bare er kjent fra Australia og det sørlige Afrika. Man kjenner fossiler av dem tilbake til Krittperioden. Det er vel ti kjente, nålevende arter. Disse billene ser ut til å leve av pollenet til konglepalmer, en primitiv plantegruppe, og noen av artene er trolig viktige bestøvere for disse plantene.

## Utseende
Små (2-3 millimeter), rødlige eller brunlige biller. Utseendemessig ligner de sterkt på familien Cryptophagidae, men antennene er mindre tydelig kølleformede.

## Økologi
Den australske arten *Boganium armstrongi* er trolig knyttet til døde stammer av eukalyptus, og er også funnet i trekronene på eukalyptus-trær.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien **Boganiidae**
****** Underfamilien Boganiinae
******* Slekten *[[Afroboganium]]* Endrödy-Younga & Crowson, 1986
******** *[[Afroboganium elmeae]]*
******** *[[Afroboganium major]]* Endrödy-Younga, 1986  – Namibia
******** *[[Afroboganium namibense]]* Endrödy-Younga, 1986 – Namibia
******** *[[Afroboganium proprium]]*
******** *[[Afroboganium transvaalense]]*
******* Slekten *[[Boganium]]* Sen Gupta & Crowson, 1966 - 3 arter, blant andre:
******** *[[Boganium armstrongi]]* Sen Gupta & Crowson, 1966 – Australia
****** Underfamilien Paracucujinae
******* Gruppen Paracucujini
******** Slekten *[[Metacucujus]]* Endrödy-Younga & Crowson, 1986
********* *[[Metacucujus encephalarti]]  * – Sør-Afrika
********* *[[Metacucujus goodei]]* 
********* *[[Metacucujus transvenosi]]*
******** Slekten *[[Paracucujus]]* Sen Gupta & Crowson, 1966 
********* *[[Paracucujus rostratus]]* Sen Gupta & Crowson, 1966  – Australia
******* Gruppen Athertonini - bare én slekt:
******** Slekten *[[Athertonium]]* Crowson, 1990 - to kjente arter:
********* *[[Athertonium parvum]]* Crowson, 1990  – Australia
********* *[[Athertonium williamsi]]*
******* Slekten *[[Dzumacium]]* Escalona et al, 2015 - Ny-Caledonia

## Kilder
* The Tasmanian Forest Insect Collection - genus *Boganium*. Med bilde av *Boganium armstrongi*. https://web.archive.org/web/20130420172016/http://tfic.net.au/GenusPages/Boganium.html
## Eksterne lenker
*
Kringkasting

**Kringkasting** (fra engelsk *broadcasting*) er utsendelse av lyd- og bildesignaler, spesielt radio og fjernsyn. En rekke teknologier brukes for å kringkaste slike signaler. Kringkasting utgjør en stor del av massemediene.

Kringkasting er norsk oversettelse av det engelske ordet *broadcasting. [[Aftenposten]]s Radio-Nyt* utlyste i desember 1922 en konkurranse om et norsk ord for *broadcasting*. Det kom inn flere hundre forslag, «en hel syndflod av umulige ord». 112 forslag ble offentliggjort, og viser at forstavelsen «kring-» og «rund-» forekom flest ganger. Verbet var som regel «-kaste» eller «-sprede». Slik fikk man «braadkastning», «vidkastning», «rundkasting», «lydkasting», men også «kringtuting», «kringmelding», «kringljoming», og fra mytologien «stentor» og «gjallarhorn». Det ble også foreslått «radioria», «radiospredning», «radiofon», «publiofon», «allemannslyd», «varderop» og «ljoming». *Aftenposten* valgte selv «rundtelefonering», foreslått av direktør Karl Holmvang i *[[Telefunken]]*, men dette slo aldri igjennom. *Broadcasting* ble derfor det mest vanlige i fortsatt et par år, sammen med «trådløs telefoni» og «den trådløse». I 1924 begynte telegrafdirektør Niels Stockfleth Schultz Nickelsen å bruke begrepet «kringkasting» internt i Telegrafverket. 

Begrepet ble offisiell betegnelse fra 1925.

Verdens første offentlige kringkasting fant sted 13. januar 1910 da operaene *[[Cavalleria rusticana]]* og *[[Pagliacci]]* ble sendt fra Metropolitan Opera i New York. Enrico Caruso opptrådte i rollen som Canio. Sendingen ble sendt via en sender på 500 watt.

## Referanser


## Eksterne lenker
* 
* «Ordet kringkasting», Finn-Erik Vinjes omtale av ordet på Språkrådets nettsider
Artur Schnabel

**Artur Schnabel** (1882–1951) var en østerriksk-amerikansk pianist, komponist og pedagog, kjent som en av århundrets fremste tolkere av Beethoven og Schubert.  Hans verker var inspirert av Arnold Schönberg.

Etter debut i Wien (1890) og Europa-turne (1896), flyttet han til Berlin (1900) der han studerte og (siden 1925) virket ved universitetet, før han flyttet til Italia (1933), til USA (1939) og ble amerikansk statsborger (1944).  Etter den andre verdenskrig flyttet han til Sveits.

Han skrev *Reflections on music* (1933) og *Music and the lines of most resistance* (1942).  Hans biografi er *My Life and Music* (1961).

## Referanser


## Litteratur
* 

## Eksterne lenker
* schnabelmusicfoundation.com
Ørjar Øyen

**Ørjar Øyen** (1927–2024) var en norsk sosiologiprofessor og rektor ved Universitetet i Bergen. Han beskrives som en av de mest sentrale samfunnsforskerne i Norge i etterkrigstiden.
## Karriere

Øyen vokste opp på Kroknes i Brønnøy kommune. Etter artium på Eidsvoll landsgymnas og lærerutdanning ved Nesna lærerskole studerte han sosiologi ved Universitetet i Oslo og ved University of Washington i Seattle (USA), der han tok mastergraden i 1953 og doktorgraden i 1962. Etter å ha vært vitenskapelig assistent og universitetslektor ved Universitetet i Oslo, ble Øyen i 1968 professor i sosiologi ved det nyetablerte Sosiologisk institutt ved Universitetet i Bergen, som fagets andre professor ved UiB ved siden av Stein Rokkan. Fra 1971 til 1973 var han dekanus ved Sosiologisk institutt og fra 1978 til 1983 var han rektor ved Universitetet i Bergen.

Øyen var sentral i oppbyggingen av det sosiologiske fagmiljøet i Bergen. og var, sammen med Stein Rokkan, en av grunnleggerne av «Bergensskolen» innen norsk sosiologi, med empiriske studier, også på ny felter som levekår og makt. Øyen beskjeftiget seg særlig med sosiologiske spørsmål knyttet til økologi og befolkning, fra diffusjon og sosial endring til lagdeling og mobilitet.
 Han beskrives som «kompromissløs i sin kvantitative orientering med høye krav til empirisk belegg og dokumentasjon».

Mot slutten av sin karriere var Øyen i sitt arbeid opptatt av studentutveksling, internasjonalt universitetssamarbeid og forskningsetikk. Han utga bøker som *Sosiologien i Bergen* (1994), *Forskningsetikk i forskerhverdag: Vurderinger og praksis* (sammen med Bente Gullveig Alver, 1997), og med medforfatter Berta Dragicevic boken *Beyond Frontiers: 30th Anniversary of Inter-University Centre Dubrovnik* (2002).

Øyen er kjent for sitt mangeårige internasjonale universitetssamarbeid, ikke minst gjennom Inter-University Centre i Dubrovnik i Kroatia. Fra 1988 til 1995 var han senterets generaldirektør. Øyen var fra 1988 til 1991 styreleder ved European Coordination Centre for Research and Documentation in Social Sciences, basert i Wien. Han var formann for rådet for Chr. Michelsens Institutt.o

Ved Universitetet i Bergen har bygget der Sosiologisk institutt holder til, fått navnet Ørjar Øyens hus.

## Utmerkelser
For sitt arbeid mottok Øyen en rekke norske, utenlandske utmerkelser, blant annet Norsk sosiologiforenings hederspris i 1999, Western Society of Criminologys President's Award og ble æresmedlem av Inter-University Centre i Dubrovnik.

Øyen var kommandør av St. Olavs Orden og var også tildelt Kroatias stjerneorden. Videre ble han Distinguished Honorary Citizen av delstaten Washington i USA. 

## Referanser


## Eksterne lenker
* Ørjar Øyen - Store norske leksikon
* Ørjar Øyen - Norsk biografisk leksikon
Inge Rolf Ringnes

**Inge Rolf Ringnes** (født 25. februar 1894, død 28. mars 1971) var en norsk pianist og musikkpedagog.  

Etter studier i Oslo og Berlin underviste han i Oslo, samt en tid ved Punahou School i Honolulu på Hawaii. Ringnes var opptatt av arbeidsfysiologiske spørsmål, og ga ut *Klaverteknikk og yrkesnevrose* (1944).  Han var sønn av industrimannen Ellef Ringnes, og far til filologen Haagen Ringnes.

Han mottok Kongens fortjenstmedalje i gull i 1960.

## Referanser
Fylkesvei 6450

**Fylkesvei 6450 (Fv6450)** går mellom Mastadvatnet og Skjærbusdal i Hitra. Veien er 15,9&nbsp;km lang.

Før Trøndelag fylke ble opprettet 1. januar 2018 hadde veien betegnelsen Fylkesvei 365 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Fylkesvei 6448

**Fylkesvei 6448 (Fv6448)** går mellom Ulvan og Mastad i Hitra. Veiens lengde er 5,8&nbsp;km.

Før Trøndelag fylke ble opprettet 1. januar 2018 hadde veien betegnelsen Fylkesvei 364 (Sør-Trøndelag).

## Kommuner og knutepunkter

*Endepunkt Ulvan
* Ulvan kirke

## Eksterne lenker
* Kartverkets norgeskart
* Vegvesenets vegkart 
*
Harem (andre betydninger)

**Harem har flere betydninger**

*En (del av en) bygning hvor det bare er kvinner, og hvor det er forbudt for menn: *[[Harem]]*
*En samling av reproduktive hunndyr under et hanndyr (biologisk harem): Harem
*En amerikansk spillefilm fra 1985 med Nastassja Kinski i hovedrollen: *[[Harem (film)]]*
*En amerikansk TV-film fra 1986: *[[Harem (TV-film)]]*
*En norsk reality-tv-serie som gikk på TV3 i 2001: *[[Harem (TV-serie)]]*
*Et musikk album av Sarah Brightman fra 2003: *[[Harem (album)]]*
Links

**Links** kan referere til:

* Links (begrep), handlinger som utføres med motsatt hånd sammenlignet med det som er vanlig
** Linksgjenge, en gjenge som går omvendt vei enn vanlig (strammes ved å skrus mot klokken)
* Links (golfbane), en spesiell type golfbane
* Links (nettleser), en nettleser
Harem (TV-serie)

:*Se også [[Harem (andre betydninger)]]


***Harem*** er en norsk [[reality-TV]]-serie som gikk på [[TV3]] i [[2001]]. Her skulle fire damer kunne velge mellom 18 mannlige deltakere. I hver episode måtte to menn som ikke vant kvinnenes gunst reise hjem. Vinnerparet ble kåret i en direktesendt finale. Målet var at deltakerne skulle finne den store kjærligheten. Handlingen var lagt til luksuriøse omgivelser på [[Maldivene]]. Programleder var [[Mia Gundersen]].

==Om serien==
Serien ble innspilt i løpet av i tre og en halv uke i september 2001. 200 menn hadde søkt om å få være med og dobbelt så mange kvinner.

Programmet ble kun sendt en sesong på grunn av lave seertall. Premieren ble sett av såpass som 318&nbsp;000, men etter det falt tallene en god del og gjennomsnittet for serien endte på 170&nbsp;000. Finalen ble sett av 198&nbsp;000. Programmet hadde betydelig større appell hos kvinnelige seere. 36,5 prosent blant kvinner i alderen 15 til 49 år, med tilgang til TV3, så finalen, mens for begge kjønn var tallene 13,7 %.

Serien fikk dårlig mottakelse av [[Dagbladet|*Dagbladets*]] anmelder som mente premieren var «drepende langdryg». *Aftenpostens'' anmelder beskrev hele opplegget som teit.

Cathrine Småvik (27) fra Trondheim og Helge Bråthen (28) fra Oslo gikk av med seieren. Premien var en reise til Cuba.

En svensk versjon gikk parallelt med den norske.

## Referanser


## Eksterne lenker
Fylkesvei 4710

**Fylkesvei 4710** (**Fv686**) går mellom Jelsa og Bog i Suldal kommune i Rogaland. Veien er 18,6&nbsp;km lang.

Frem til 2019 hadde veien betegnelsen fylkesvei 686 (Rogaland).

## Kommuner og knutepunkter

*Tveitarå

*Fuglastein

## Referanser




## Eksterne lenker
* Vegvesenets vegkart 
*
Frithjof Paulsen

**Frithjof Antonius Paulsen** (født 20. november 1895 i Kristiania, død 28. juni 1988 i Oslo) var en norsk skøyteløper som deltok i de olympiske vinterlekene 1924 i Chamonix. 

## Meritter
* EM på skøyter 1923 (Hamar) &ndash; 7.-plass i allround
* VM på skøyter 1923 (Stockholm) &ndash; 9.-plass i allround
* Vinter-OL 1924 (Chamonix)
** 4.-plass på 10&nbsp;000 meter (tiden 18.13,0)
** 7.-plass på 5&nbsp;000 meter
* EM på skøyter 1924 &ndash; 13.-plass i allround
* VM på skøyter 1925 &ndash; 17.-plass i allround
* NM på skøyter 1918 &ndash; nest laveste plassiffer sammenlagt, ingen mestere kåret
* NM på skøyter 1920 &ndash; 2.-plass sammenlagt

## Referanser




## Eksterne lenker
*
Léon Quaglia

**Leónhard «León» Giotti Quaglia** (født 4. januar 1896) var en legendarisk fransk skøyteløper som deltok i de olympiske vinterlekene 1924 i Chamonix og 1928 i St. Moritz. 

Han vant sitt første franske mesterskap i 1913 (delt med Adrian Maucourt), og sitt siste i 1948. Til sammen vant han hele 16 franske mesterskap. 

Han deltok i kun to internasjonale mesterskap; Vinter-OL 1924 og Vinter-OL 1928. 

## Meritter
* Vinter-OL 1924
** 9.-plass på 5&nbsp;000 meter
** 14.-plass på 1&nbsp;500 meter
** 7.-plass på 10&nbsp;000 meter
** 6.-plass i allround
* Vinter-OL 1928
** 26.-plass på 500 meter
** 18.-plass på 5&nbsp;000 meter

I tillegg satte han uoffisiell verdensrekord på timesløp i januar 1928 i Chamonix, med distansen 32&nbsp;970&nbsp;meter. 

## Referanser


## Eksterne lenker
* 
;Ishockeyspiller og skøyteløper
;Skøyteløper
*  Profil på The-Sports.org (mesterskapsresultater)
Muldvarpen

**Muldvarpen** har flere betydninger.

* Muldvarpen (film), britisk film regissert av Tomas Alfredson fra 2011, basert på boken av samme navn av John le Carré. 
* Muldvarpen (TV-serie), norsk reality-TV-serie som gikk på TV Norge fra 2000 til 2002
* Muldvarpen (tegnefilm), tsjekkisk tegnefilmserie av Zdeněk Miler.
Shmuel N. Eisenstadt

**Shmuel Noah Eisenstadt** (født 10. september 1923 i Warszawa, død 2. september 2010) var en israelsk sosiolog, og professor ved Det hebraiske universitetet i Jerusalem.

Eisenstadt var særlig opptatt av komparativ sosiologi, siviliasjonsstudier og historisk sosiologi. Hans bidrag hadde hatt innflytelse langt utover sosiologien, da særskilt i statsvitenskap, historie, religionsvitenskap og antropologi.

Han har vært gjesteprofessor ved universitetene i Chicago, Harvard, Zürich, Wien, Bern, Stanford og Heidelberg.

I 2006 ble Eisenstadt tildelt Holbergprisen på grunn av sitt bidrag til komparativ kunnskap om sosial endring og modernisering samt om sammenhenger mellom kultur, verdi- og trossystemer og politiske institusjoner. 

## Utvalgte publikasjoner
* *The Political System of Empires* (1963)
* *Modernization, Protest, and Change* (1966)
* *Tradition, Wandel und Modernität* (1979)
* *Revolution and the Transformation of Societies* (1978)
* *European Civilization in a Comparative Perspective* (1987)
* *Die Transformation der israelischen Gesellschaft* (1987)
* *Japanese Civilization – A Comparative View* (1996)
* *Kulturen der Achsenzeit* (red.), 4 vol. (1987 og 1992)
* *Die Antinomien der Moderne*
* *Die Vielfalt der Moderne*
* *Theorie und Moderne* (2006)

## Referanser


## Eksterne lenker
* Professor Eisenstadts hjemmeside
* Holbergprisens begrunnelse
* Presentasjon av Eisenstadt av professor Björn Wittrock
* ''Brukervennlig Holberg-vinner'' kronikk om Eisenstadt